กฎกระทรวง ฉบับที่ 6 (พ.ศ. 2530) ออกตามความในพระราชบัญญัติที่ราชพัสดุ พ.ศ. 2518
กฎกระทรวง
กฎกระทรวง
ฉบับที่
6 ( พ.ศ. 2530 )
ออกตามความในพระราชบัญญัติที่ราชพัสดุ
พ.ศ.
2518
----------


 อาศัยอำนาจตามความในมาตรา
6 และมาตรา 12 แห่งพระราชบัญญัติที่ราชพัสดุ พ.ศ. 2518 
รัฐมนตรีว่าการกระทรวงการคลังออกกฎกระทรวงไว้ ดังต่อไปนี้

 ให้เพิ่มความต่อไปนี้เป็นข้อ 22 ทวิ และข้อ 22 ตรี ของหมวด 3 แห่งกฎกระทรวง 
(พ.ศ. 2519) ออกตามความในพระราชบัญญัติที่ราชพัสดุ พ.ศ.
2518

 "ข้อ 22 ทวิ ที่ราชพัสดุที่ส่วนราชการนอกจากสถาบันอุดมศึกษาในสังกัดทบวงมหาวิทยาลัย
ได้รับบริจาค
โดยผู้บริจาคมีเงื่อนไขให้ส่วนราชการนั้นดำเนินการจัดหาประโยชน์และนำรายได้หรือ
ผลประโยชน์จากที่ราชพัสดุดังกล่าวไปใช้จ่ายในกิจการของส่วนราชการนั้น ให้ส่วนราชการที่รับบริจาค
ดำเนินการจัดหาประโยชน์ในที่ราชพัสดุและนำรายได้หรือผลประโยชน์จากที่ราชพัสดุนั้นไปใช้จ่าย
ในกิจการของส่วนราชการนั้นได้ตามวัตถุประสงค์ของผู้บริจาค"

 การจัดหาประโยชน์ในที่ราชพัสดุตามวรรคหนึ่ง ให้เป็นไปตามระเบียบที่กระทรวงการคลัง
กำหนด

 ข้อ 22 ตรี
ที่ราชพัสดุที่สถาบันอุดมศึกษาในสังกัดทบวงมหาวิทยาลัยได้รับบริจาคหรือได้มา
โดยประการอื่น
ให้สถาบันอุดมศึกษาดังกล่าวดำเนินการจัดหาประโยชน์ในที่ราชพัสดุและนำรายได้หรือ
ผลประโยชน์จากที่ราชพัสดุนั้นไปใช้จ่ายในกิจการของสถาบันอุดมศึกษานั้นได้ตามวัตถุประสงค์ของสถาบัน
อุดมศึกษาหรือตามวัตถุประสงค์ของผู้บริจาค

 การจัดหาประโยชน์ในที่ราชพัสดุตามวรรคหนึ่ง ให้เป็นไปตามระเบียบที่ทบวงมหาวิทยาลัย
กำหนด โดยความเห็นชอบของคณะรัฐมนตรี


 ให้ไว้
ณ วันที่ 7 ธันวาคม พ.ศ. 2530

 สุธี
สิงห์เสน่ห์

 รัฐมนตรีว่าการกระทรวงการคลัง

+--------------------------------------------------------------------------------------------------------------------+
หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากเห็นสมควรให้ส่วนราชการ
นอกจากสถาบันอุดมศึกษาในสังกัดทบวงมหาวิทยาลัยจัดหาประโยชน์ในที่ราชพัสดุซึ่งมีผู้บริจาค
โดยมีเงื่อนไขให้นำไปจัดหาประโยชน์และนำรายได้หรือผลประโยชน์จากที่ราชพัสดุดังกล่าวไปใช้จ่าย
ในกิจการของส่วนราชการนั้น ๆ ได้ และเห็นสมควรให้ส่วนราชการที่เป็นสถาบันอุดมศึกษาในสังกัด
ทบวงมหาวิทยาลัยจัดหาประโยชน์ในที่ราชพัสดุที่ได้รับบริจาคหรือได้มาโดยประการอื่น เพื่อเป็นการ
สนับสนุนการดำเนินงานและพัฒนากิจการของส่วนราชการนั้น ๆ
ได้ จึงจำเป็นต้องออกกฎกระทรวงนี้
[รก.2530/260/10พ/16 ธันวาคม 2530]